ຟີລິບປິນ ນໍາໃຊ້ຫຼອດໄຟ ຮັບແສງຕາເວັນ ທີ່ເຮັດຈາກ ແກ້ວນໍ້າອັດລົມ
ຫຼອດໄຟຟ້າໃຊ້ແສງແດດ ທີ່ເຮັດຈາກແກ້ວນໍ້າອັດລົມ ໄດ້ນຳເອົາແສງສະຫວ່າງ ມາໃຫ້ຊາວຟີລິບປິນ ຈໍານວນຫຼາຍໆພັນຄົນ.
ເຮືອນນ້ອຍຫຼາຍໆພັນຫຼັງຢູ່ທີ່ຄຸ້ມຄົນທຸກໃນເຂດນະຄອນຫຼວງມະນີລາ ຂອງຟີລິບປິນໄດ້ຮັບ ຫຼອດໄຟທີ່ມີປະສິດທິຜົນທາງດ້ານພະລັງງານລາຄາຖືກສຸດໃນສັບປະດາແລ້ວນີ້ ການຕິດຕັ້ງ ດັ່ງກ່າວແມ່ນພາກສ່ວນນຶ່ງຂອງການຊຸກຍູ້ໃນຂອບເຂດທີ່ກວ້າງຂວາງ ເພື່ອໃຫ້ມີການຕິດຕັ້ງ ຫຼອດໄຟ ທີ່ເຮັດຈາກແກ້ວນໍ້າອັດລົມ ທີ່ເປັນປລາສຕິກ ໃສ່ເຮືອນ 1 ລ້ານຫລັງ ພາຍໃນປີ 2012 ນາງ Simone Orendain ມີລາຍງານກ່ຽວກັບເລື່ອງນີ້ຈາກກຸງມະນີລາ ນາງ Sheila Royeras ກ່າວວ່າ ນາງເອງພ້ອມດ້ວຍຜົວ ແມ່ຂອງນາງແລະລູກອີກສອງ ຄົນໄດ້ໃຊ້ເວລາສ່ວນໃຫຍ່ຢູ່ກັບຄວາມມືດ ເຖິງແມ່ນໃນຕອນກາງເວັນກໍດີ ເຮືອນນ້ອຍໆ ຂອງພວກເຂົາເຈົ້າ ແມ່ນຕັ້ງຫ່າງຈາກອາຄານ 2 ຊັ້ນຫຼັງນຶ່ງ ທີ່ພວມຢູ່ໃນລະຫວ່າງການກໍ່ ສ້າງ ແລະໃນບໍລິເວນທີ່ມີການປຸກເຮືອນແບບໃກ້ໆ ແລະແອອັດກັນຢູ່ ແສງຕາເວັນຕາມ ທຳມາຊາດ ໄດ້ຜ່ານເຂົ້າມາໃນເຮືອນ ໂດຍປະຕູທາງໜ້າທີ່ນ້ອຍໆທໍ່ນັ້ນ ພວກເຂົາເຈົ້າບໍ່ ມີປັນຍາທີ່ຈະໃຊ້ແສງສະຫວ່າງຈາກຫຼອດໄຟຟ້າໄດ້ໃນຕອນກາງເວັນ ໃນຕອນເຊົ້າມື້ນຶ່ງເມື່ອໄວໆມານີ້ ພວກຄົນງານອາສາສະມັກ ໄດ້ມາຕິດຕັ້ງໃສ່ເຮືອນນາງ Royeras ຫຼອດໄຟທີ່ຮັບແສງຈາກຕາເວັນ ຊຶ່ງເຮັດຈາກແກ້ວນໍ້າອັດລົມປລາສຕິກ ທີ່ໃຊ້ ແລ້ວພ້ອມກັບນໍ້າບໍລິສຸດແລະນໍ້າຢາຟອກເຄື່ອງໃຫ້ຂາວ ພວກຄົນງານໄດ້ເຈາະຮູມົນ ທີ່ມີລວງກວ້າງທໍ່ກັນກັບຂະໜາດຂອງແກ້ວ ໃສ່ເທິງຫຼັງຄາທີ່ ເປັນໂລຫະ ແກ້ວທີ່ມີຂະໜາດໃຫຍ່ນຶ່ງລິດ ບັນຈຸນໍ້າເຕັມ ແລະໃສ່ນໍ້າ ຢາຟອກເຄື່ອງໃຫ້ ຂາວລົງໄປສອງຝາເພື່ອເຮັດໃຫ້ນໍ້າສະອາດ ແລະໃສດີນັ້ນ ໄດ້ຖືກນຳໄປສອດໃສ່ຮູທີ່ເຈາະ ໄວ້ເທິງຫຼັງຄາ ແລ້ວກໍເອົາຢາມາຈອດບໍ່ໃຫ້ນໍ້າຝົນຮົ່ວລົງມາແລະແຜ່ນໂລຫະນ້ອຍໄດ້ຖືກ ຕອກໃສ່ຫຼັງຄາເພື່ອບໍ່ໃຫ້ແກ້ວຕົກ ນໍ້າທີ່ຢູ່ຂ້າງໃນໄດ້ສະທ້ອນແສງຕາເວັນທີ່ໄດ້ຮັບແລະ ກະຈາຍແສງສະຫວ່າງລົງໄປໃສ່ເຮືອນທີ່ຢູ່ທາງລຸ່ມປະມານ 55 ວັດ ຫຼອດໄຟດັ່ງກ່າວນີ້ ມີອາຍຸຍືນປະມານ 5 ປີ ໃນຕອນທ້າຍຂອງການຕິດຕັ້ງຫຼອດໄຟນັ້ນ ເຮືອນທີ່ມີຂະໜາດ 15 ຫາ 20 ແມັດມົນ ທົນກໍໄດ້ຮັບແສງສະຫວ່າງຈາກຫຼອດໄຟ 3 ດອກ ໃນການກ່າວເປັນພາສາຕາກາລອັກ ນາງ Royeras ເວົ້າວ່າ ການໄດ້ໃຊ້ໄຟລ້າຈະເຮັດໃຫ້ນາງປະຢັດເງິນໄດ້ຢ່າງຫຼວງຫຼາຍ ນາງ Royeras ເວົ້າວ່າ ນາງມີຄວາມດີໃຈຫຼາຍຍ້ອນຄາດວ່າຄ່າໄຟຟ້າເທື່ອໜ້າຈະຖືກ ລົງຢ່າງຫຼວງຫຼາຍ ນາງຫົວຍິ້ມ ແລະເວົ້າຕື່ມວ່າ ນາງຈະສາມາດ ຊື້ອາຫານໄດ້ເພີ່ມຂຶ້ນ ສຳລັບຄອບຄົວຂອງນາງ ສ່ວນນາຍ Illac Diaz ຫົວໜ້າມູນນິທິ MyShelter ທີ່ບໍ່ຫວັງຜົນກຳໄລ ເປັນຜູ້ກຳກັບ ນຳພາໃນໂຄງການຕິດຕັ້ງຫຼອດໄຟແສງຕາເວັນ ທ່ານກ່າວວ່າ ໃນເຂດຮ້ອນເອົ້າຄຸ້ມຄົນ ທຸກນີ້ ຜູ້ຄົນໄດ້ພາກັນອາໄສຢູ່ໃນສະພາບທີ່ແອອັດ ມືດແລະກໍຖືກຕັດຂາດຈາກຝົນແລະ ແສງຕາເວັນທີ່ຮ້ອນເອົ້າ ທ່ານ Diaz ກ່າວວ່າປະຊາຊົນຄວນຫັນມາໃຊ້ຫຼອດໄຟຊະນິດ ນີ້ ແທນທີ່ຈະກາງຕໍ່ແຕ່ນໍາທຽນໄຂຫຼືສິ່ງທີ່ອາດພາໃຫ້ເກີດອັກຄີໄພອື່ນໆ ທ່ານ Diaz ເວົ້າວ່າ ເຈົ້າໜ້າທີ່ລັດຖະບານກ່າວວ່າ ຟີລິບປິນເປັນປະເທດທີ່ມີອັດຕາຄ່າໃຊ້ໄຟຟ້າແພງທີ່ສຸດໃນ ເອເຊຍ ທ່ານ Diaz ເວົ້າວ່າທາງເລືອກໃນການນຳໃຊ້ຫຼອດໄຟເທັກໂນໂລຈີຕໍ່າທີ່ປະຢັດ ໄຟດັ່ງກ່າວຈະເຮັດໃຫ້ພວກຜູ້ໃຊ້ທັງຫຼາຍປະຢັດເງິນຄ່າໄຟຟ້າ ສະເລ່ຍແລ້ວ 10 ໂດລາຕໍ່ ເດືອນ ໂຄງການຕິດຕັ້ງຫຼອດໄຟລາຄາຖືກທີວ່ານີ້ ແມ່ນເພື່ອຊ່ອຍພວກຄົນທຸກໃຫ້ມີວຽກການ ເຮັດຄືກັນ ປັດຈຸບັນມູນນິທິດັ່ງກ່າວໄດ້ຈ່າຍເງິນຄ່າທຳນຽມຖືກໆໃຫ້ແກ່ພວກເກັບແກ້ວ ພວກປະກອບແລະຕິດຕັ້ງຫຼອດໄຟ ທ່ານ Diaz ເວົ້າວ່າ ບາງຄົນກໍພວມເຮັດທຸລະກິດ ກ່ຽວກັບເລື່ອງນີ້ ທ່ານ Diaz ກ່າວວ່າ ທ່ານ Diaz ເວົ້າວ່າ ທ່ານໄດ້ຊ່ອຍໃນການຈັດຕັ້ງໂຮງການຂຶ້ນ ທີ່ປະເທດເມັກຊິໂກ ໂຄ- ລອມເບຍແລະອິນເດຍບ່ອນທີ່ອົງການຈັດຕັ້ງທີ່ບໍ່ຂຶ້ນກັບລັດຖະບານອື່ນໆໄດ້ເລີ່ມໂຄງການ ຕິດຕັ້ງຫຼອດໄຟລາຄາຖືກນີ້ແລ້ວ